Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yhteisestä tilastollisten alueyksiköiden nimikkeistöstä (NUTS) /* SEK/2002/1365 lopull. - COD 2001/0046 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yhteisestä tilastollisten alueyksiköiden nimikkeistöstä (NUTS) 2001/0046 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston asetuksen antamiseksi yhteisestä tilastollisten alueyksiköiden nimikkeistöstä (NUTS) 1- TAUSTA Ehdotus Euroopan parlamentille ja neuvostolle (KOM(2001)83 lopullinen - 2001/0046COD): // 14.2.2001. Talous- ja sosiaalikomitean lausunto: Alueiden komitean lausunto: // 11.7.2001. 15.11.2001. Euroopan parlamentin ensimmäisen käsittelyn lausunto: // 24.10.2001. Yhteisen kannan vahvistaminen: // 9.12.2002 2- KOMISSION EHDOTUKSEN TARKOITUS Aluetilastot ovat avainasemassa Euroopan tilastojärjestelmässä. Niitä käytetään moniin eri tarkoituksiin ja niillä on hyvin laaja käyttäjäkunta. EU:n jäsenvaltioiden alueellisia tilastotietoja käytetään muun muassa rakennepoliittisen tuen jakamiseen järkevästi ja johdonmukaisesti. Näin ollen aluetilastot muodostavat objektiivisen tilastoperustan tärkeille poliittisille päätöksille. Kaikkien aluetilastojen on perustuttava tutkittavan alueen maantieteellisen jaotteluun. Eurostat perusti 1970-luvun alussa yhdessä komission yksiköiden kanssa tilastollisten alueyksiköiden nimikkeistön (NUTS). Se on yhtenäinen ja johdonmukainen järjestelmä, jota käytetään Euroopan unionin alueen jakamiseen yhteisön aluetilastojen tuottamista varten. NUTS-luokituksen merkitys yhdenmukaisten ja näin ollen vertailukelpoisten alueellisten tietojen perustana on viime vuosina kasvanut. NUTSia käytetään viiteluokituksena yhteisön alueellisten tilastotietojen keruussa, kehittämisessä, yhdenmukaistamisessa ja levittämisessä. Siksi komissio katsoo, että on tarkoituksenmukaista luoda entistä vakaampi oikeusperusta tälle luokitukselle, joka muodostaa perustan alueellisille tilastoindikaattoreille. 3- YHTEISTÄ KANTAA KOSKEVAT HUOMAUTUKSET 3.1 Yleiset huomautukset Valtaosa yhteisessä kannassa esitetyistä muutoksista ovat teknisiä selvennyksiä ja tekstin täsmennyksiä. Nämä eivät aiheuta komissiolle erityisiä ongelmia. 3.2 Euroopan parlamentin ensimmäisen käsittelyn tulokset Komissio voi hyväksyä kaikki 11 Euroopan parlamentin tekemää tarkistusta, ja ne on sisällytetty neuvoston yhteisen kannan tekstiin. 3.3 Neuvoston ehdottamat uudet säännökset ja komission kanta Kuten edellä todettiin, suurin osa yhteisessä kannassa esitetyistä tarkistuksista oli teknisiä selvennyksiä. Komissio panee merkille erityisesti seuraavat tarkistukset: (a) Tiettyjen teknistä täytäntöönpanoa koskevien päätösten siirtäminen komiteamenettelyyn. (b) Yksityiskohtaisempien luokittelutasojen mahdollista soveltamista koskevan kertomuksen ottaminen mukaan (parlamentin ehdotus). (c) Väljennys ehtoihin, joiden mukaan jäsenvaltiot voivat pyytää NUTS-luokituksen muuttamista. 4. KOMISSION LAUSUMA Neuvostossa oltiin kuitenkin varsin huolestuneita komission lakisääteisen aloiteoikeuden käytön mahdollisista vaikutuksista jäsenvaltioiden kansalliseen aluejaotteluun. Neuvoston vakuuttamiseksi komissio laati neuvoston pöytäkirjaan seuraavan lausuman: "Komission lausuma 5 artiklan osalta Komissio aikoo kiinnittää erityistä huomiota niiden jäsenvaltioiden, joita asia suoranaisesti koskee, ilmaisemiin mielipiteisiin NUTS-luokitusta muuttaessaan." 5- PÄÄTELMÄ Komissio hyväksyy kyseisen yksimielisesti vahvistetun neuvoston yhteisen kannan.